CELEX: 62017TN0617
Language: bg
Date: 2017-09-07 00:00:00
Title: Дело T-617/17: Иск, предявен на 7 септември 2017 г. — Vialto Consulting/Комисия

27.11.2017   
            
            
               BG
            
            
               Официален вестник на Европейския съюз
            
            
               C 402/42
            
         Иск, предявен на 7 септември 2017 г. — Vialto Consulting/Комисия
   (Дело T-617/17)
   (2017/C 402/56)
   Език на производството: гръцки
   
      Страни
   
   
      Ищец: Vialto Consulting Kft. (Будапеща, Унгария) (представител: адв. V. Christianos)
   
      Ответник: Европейска комисия
   
      Искания на ищеца
   
   Ищецът иска от Общия съд:
   
               —
            
            
               да осъди Комисията да заплати на ищеца сума в размер от EUR 190 951,93 за вреди, причинени на ищеца, и сума в размер от EUR 129 992,63 като пропуснати ползи, заедно с мораторни лихви от деня на произнасянето на решението по настоящия спор до окончателното изплащане на сумата;
            
         
               —
            
            
               да осъди Комисията да заплати на ищеца сумата от EUR 150 000 като обезщетение за вредите, причинени на професионалната репутация на ищеца, заедно с мораторни лихви от деня на произнасянето на решението по настоящия спор до окончателното изплащане на сумата, и
            
         
               —
            
            
               да осъди Комисията да заплати съдебните разноски, направени от ищеца.
            
         
      Основания и основни доводи
   
   С настоящия иск акционерно дружество „Vialto Consulting Korlátolt Felelősségű Társaság“ (по-нататък: дружеството „Vialto“) иска от Общия съд на Европейския съюз по смисъла на член 340, втора алинея ДФЕС, във връзка с разпоредбата на член 268 ДФЕС, поправяне на вредата, причинена от неправомерните действия на Европейската служба за борба с измамите (наричана по-нататък „OLAF“) и на други служби на Европейската комисия (наричана по-нататък: „Комисията“), при изпълнението на финансирания от Европейската комисия Договор за предоставяне на услуги № TR2010/0311.01-02/001, сключен между „Централно звено за финансиране и договаряне“ (наричано по-нататък CFCU) на Република Турция и консорциума от предприятия, в който участва Vialto.
   По-конкретно Комисията — както чрез OLAF, така и чрез други свои служби — причинила на Vialto следните вреди: (a) имуществена вреда в размер на 190 951,93 EUR като действителна вреда; (б) имуществена вреда в размер на 129 992,63 EUR като пропуснати ползи; и (в) неимуществени вреди в размер на 150 000 EUR за вреда, причинена на професионалната му репутация.
   Vialto твърди, че е понесло горепосочената вреда в резултат на действия и бездействия на Комисията както в хода на проверката на място, извършена от OLAF на Vialto, така и след тази проверка. Vialto твърди освен това, че Комисията е нарушила някои норми, предоставящи права на частноправни субекти:
   
               —
            
            
               на член 7, първа алинея от Регламент № 2185/1996, във връзка с проверките, извършвани от OLAF, и по-конкретно с правомощията, които са предоставени на тази служба и които се ограничават до извършваните от нея проверки;
            
         
               —
            
            
               на принципа на добра администрация, на принципа на защитата на оправданите правни очаквания и на принципа на пропорционалност, във връзка с извършваните от OLAF проверки;
            
         
               —
            
            
               на правото на лицето да бъде изслушано във връзка с действията на генерална дирекция „Европейска политика за добросъседство“ и с преговорите за присъединяване след извършване на проверката от OLAF.